钦定古今图书集成/明伦汇编/闺媛典/第121卷 > 薛圭妻王氏〈杜氏赵氏附〉
## 钦定古今图书集成/明伦汇编/闺媛典/第121卷 > 薛圭妻王氏〈杜氏赵氏附〉

按《山西通志》：王氏，薛圭妻。早寡，子璧逋周岁，家贫无
倚，纺绩，孝事其姑，抚璧成立。娶杜氏，璧从戍没，杜年
二十六岁，同姑守节。父母欲嫁之，杜曰：“姑守节，女岂
忍背姑耶？”璧从弟珍妻赵氏，年二十而寡，无子，亦守志不嫁，事姑孝谨，与杜氏均。至元间，诏旌表。